Траян Първанов
Плодове

chitanka.info

Населяват в есените свода.

Между клони, птици и листа

пазят своето

пространство бодро,

слели красотата с мъдростта.

Падат към земята с порив тежък

от престола ясен и висок,

греят във тревата тихо, нежно —

упоени от роса и сок.

Ще открием ли и в нас такава

връзка на небето и пръстта —

да се раздадем без шум и слава,

слели красотата с мъдростта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.